Aalborg-spilleren Jan Ø. Jørgensen er ude af Super Series-turneringen Hong Kong Open.

Badmintonspilleren Jan Ø. Jørgensen skuffede i Super Series-turneringen Hong Kong Open. Han røg allerede ud i første runde i herresingle. Det skete efter en lang og udmarvende dyst, hvor inderen Kashyap Parupalli viste sig at være stærkest til slut. Første sæt vandt den useedede inder med 24-22, mens den syvendeseedede dansker snuppede et lige så tæt andet sæt med 22-20. Ved stillingen 1-1 i sæt skulle de to kombattanter ud i et sidste og afgørende sæt, hvor Jan Ø. Jørgensen overraskende endte med at tabe med 20-22 til Kashyap Parupalli. Kampen varede en time.